Δρ ΤΑΣΣΟΣ ΚΥΡΙΑΚΙΔΗΣ

Ο Τασσος Κυριακιδης, γεννήθηκε και μεγάλωσε στην Λευκωσία. Σπούδασε Βιοχημεία στο UCLA (1989-1993) με υποτροφία Φουλμπραιτ και στην συνέχεια πήρε το διδακτορικό του στην Επιδημιολογία Μεταδοτικών Ασθενειών στην Σχολή Δημοσίας Υγείας του Πανεπιστήμιου Yale (1999).

Σαν Ανώτερος Επιδημιολόγος/Βιοστατιστικολόγος τα τελευταία 18 χρόνια στο κέντρο κλινικών μελετών του Τμήματος Βετεράνων (ΗΠΑ) έχει εργαστεί σε σημαντικές κλινικές μελέτες στον τομέα του AIDS, χειρουργικής και πρόσφατα στον τομέα της διανοητικής υγείας και ιδιαίτερα στις διαταραχές μετα-τραυματικού στρες. Τον Απρίλιο 2015 ανάλαβε Αναπληρωτής Διευθυντής στο εν λόγω κέντρο.

Από το 2011 έχει διοριστεί ερευνητικός συνεργάτης στο Κέντρο Αναλυτικών Επιστημών της Σχολής Δημοσίας Υγείας στο Πανεπιστήμιο Yale, όπου συνεργάζεται με κλινικούς ερευνητές σε πολλαπλά ερευνητικά προγράμματα. Είναι επίσης συνεργάτης στο Πρόγραμμα Ελληνικών Σπουδών στο Yale όπου οργανώνει διάφορα συνέδρια και ημερίδες με θέματα που άπτονται της υγείας, διατροφής και περιβάλλοντος.

Παρέχει στατιστικές και ερευνητικές συμβουλές σε διάφορα ερευνητικά πρωτόκολλα και από το 2012 έχει υπηρετήσει σαν μέντορας νέων ερευνητών στα Διεθνή Συνέδρια του AIDS. Είναι υπεύθυνος στο πρόγραμμα πρακτικής εξάσκησης στο Κέντρο Κλινικών μελετών και είναι στατιστικός κριτικός σε σημαντικά ιατρικά περιοδικά (Lancet Infectious Diseases και the Lancet Gastroenterology & Hepatology).

Διατελεί Πρόεδρος του Συνδέσμου Απόφοιτων της Σχολής Δημοσίας Υγείας του Πανεπιστήμιου Yale.

Παρόλο που η κύρια ερευνητική του δραστηριότητα είναι στο τομέα των μεταδοτικών ασθενειών με έμφαση το HIV/AIDS και την θεραπεία του, τα ενδιαφέροντα του έχουν επεκταθεί στο τομέα της ιστορίας της ιατρικής, της επίδρασης των κλιματολογικών αλλαγών στην υγεία, των κοινωνικών καθοριστικών παραγόντων της υγείας και των κοινωνία-πολιτιστικών παραμέτρων των οφελών της Ελληνικής/Μεσογειακής διατροφής. Είναι πρόεδρος του Συμβούλιου μιας οργανικής φάρμας (Massaro Community Farm, Inc., Woodbridge, Connecticut) και έχει πρόσφατα πιστοποιηθεί σαν Σομελιε Ελαιόλαδου από το International Culinary Center/Olive Oil Education Lab της Νέας Υόρκης. Τις περιόδους που δεν προπονείται για σπριντ τρισάθλια, απολαμβάνει μακρινές ποδηλατάδες στις ορεινές περιοχές και τα παραλία του Connecticut, της Ελλάδας και της Κύπρου; εμπνέεται και πειραματίζεται με την μαγειρική και διάφορα ενδιαφέροντα κρασιά, έμπρακτα πιστός στην αγία τριάδα του φαγητού, κρασιού και διαλόγου!